
avertisment indirect ni s'a dat chiar în preajma 
zilei memorabile, pe care de data aceasta vom 
sărbători-o cu și mai mare entuziasm,  întă- 
rindu-ne astfel şi mai mult credinţa în forțele 
proprii. 


ba x Kä 


Precum în viaţa indivizilor anumite mo- 
mente încrustează urme adânci, deschizătoare 
de drumuri, ce duc spre noui posibilităţi, ase- 
menea şi în istoria popoarelor, unele eveni- 
mente au darul de a lumina ca un far calea 
destinului respectivei naţiuni. 

O astfel de zi este în viaţa Neamului Ro- 
mânesc si în special în acea a Românilor arde- 
leni 1 Decemvrie 1918, zi, în care, după ne- 
numărate sforțări eroice, se curmă pentru tot- 
deauna suferințele milenare și în care încep 
să se realizeze speranțele în spre mai bine ale 
unui popor plantat cu cele mai frumoase me- 

niri la poarta de răsărit a Europei civilizate. 

| Pentru a învedera cât mai bine copleși- 
toarea însemnătate a zilei de acum 18 ani, este 
necesar să aruncăm o scurtă privire asupra 
trecutului Românilor ardeleni, lăsați în voia 
crudei soarte încă în epoca celei mai fragede 
copilării a lor. 

Pământul românesc de azi şi de totdeauna, 
parte prin faptul că se găseşte situat chiar în 
drumul ce trecea în vremurile mai vechi din 
extremul orient în spre vestita si mult invi- 
data „Cetatea Eternă”, Roma, parte pentru 


că el constituia în permanenţă un rezervor al ` 

atâtor bogății naturale, nu este de mirat, dacă 
el a devenit dela început un fel de „Canaan“, 
în spre care tindeau toate popoarele dornice 
de a găsi posibilităţi de o vieiuire mai uşoară 
și mai plăcută. 

In aceste fapte rezidă vecinicele tendinţe 
din trecut şi din prezent pentru stăpânirea 
acestui colț al celui mai vechiu continent. Din 
aceste cauze s'au revărsat peste el nenumăra- 
tele valuri de popoare cutropitoare, sosite cu 
gândul de a-l avea pe vecie în posesiunea lor. 

Există însă o lege. O lege firească: este 
ușor să cucerești, dar trebuie să fii harnic să 
păzeşti. 

Şi vorba nemuritorului nostru poet: „Ce 
e val, ca valul trece...” astfel s'au perindat 
peste plaiurile şi mănoasele noastre câmpii 


„toți barbarii năvălitori, dintre cari însă numai 


unul a fost în stare ca, în mod vremelnic să- 
şi asigure o șubredă stăpânire peste ele. 

Acesta a fost poporul maghiar, de semin- 
ție monsolică, îndreptat în spre noi, stăpâni- 
torii băstinaşi, la sfârşitul secolului al IX-lea, 
din locuri foarte îndepărtate, dinspre misticul 
Orient, însă încă şi până azi nehotărite de 
istoriografii lumii. 

Așezaţi pe la 896 în câmpia dintre Du- 
năre şi Tisa, pustă foarte prielnică felului de 


„viață a unui popor nomad, ce era deprins a 


umbla, a mânca şi chiar a dormi pe spatele 


„cailor, mai mult poate din obişnuința de a 


prăda vecinii, cu timpul s'au încăerat în lupte, 
rând pe rând cu voivodatele româneşti, află- 


e 

toare prin Crișana, Transilvania, Maramureș 
și Banat. 

Românii, ca agricultori şi păstori  dedaţi 
la o viaţă pacinică în timpul unui lung răstimp 
de pace peste aceste locuri, lipsiţi fiind de 
arme şi nedreprinşi cu lupte faţă de oameni 
ce veneau călare asupra lor, după sângeroase 
hărțuieli, cari cu mari întreruperi au durat 
mai bine de două veacuri, au căzut sub stă- 
pânirea regilor apostolici ai noului stat ungu- 
resc, întemeiat la anul 1000 cu ajutorul hotărît 
al Papalității, al cărei vasal a primit să De 
dela început şi în slujba căreia sa pus pentru 
a o ajuta în răspândirea credinței catolice 
peste ţinuturile locuite de Românii ortodocşi. 


Datorită spiritului ce caracterizează tes- 
tamentul primului rege ungur, sfântul Ştefan, 
care a sfătuit pe fiul său Emericus, să se com- 
poarte astfel cu popoarele cucerite, ca aceste 
să nu se dorească sub altă conducere, câtva 
timp Românii ardeleni sub stăpânirea ungu- 
rească nu aveau motivul să se alarmeze. Işi 
lucrau mai departe osoarele, își creșteau vi- 
tele, pescuiau si vânau prin apele și pădurile 
bogate şi dădeau parte din câștig drept dare 
stăpânitorilor, pe care îi ajutau şi cu armele 
în timpuri de primejdie. 


Ba chiar clasa privilegiată (cum au fost 
cnejii, voevozii şi „vitejii ), şi-a putut păstra 
cu o oarecare restricțiune drepturile avute. 
Dar la scurt timp după venirea pe tronul Unga- 
riei a regilor din neamuri streine de poporul 

maghiar, soarta Românilor ardeleni se schimbă 
înspre rău, 


Astfel prin dispoziţia regelui Ludovic Cel 
Mare, luată la îndemnul nobilimei mai mult 
de origine streină, foarte invidioasă pe clasa 
privilegiată a Românilor ardeleni, şi prin care 
se pretindea ca toţi nobilii să depună jurămân- 
tul de credință după ritul latin, un însemnat 
număr de privilegiați Români, mai degrabă 
renunțând la avere şi privilegii, recad în şiru- 
rile fraţilor lor ţărani, iar cei mai slabi de în- 
ger, trecând la religia catolică, se maghiari- 
zează, precum au fost la început familiile Cor- 
niş, Mailat, etc., iar mai târziu Voicu-Huniadi 
și altele, 

Lipsiţi de o clasă mai luminată şi mai 
liberă, Românii ardeleni încep să îndure tot 
mai multe nedreptăţi, fără nici o speranţă în 
vre'o îndreptare, 


Ba chiar pe timpul, când brațele vânjoase 
şi mintea ageră a românului lancu Corvinul de 
Huniade şi când vitejia legendară a lui Pavel 
Chinezul, român bănăţean, apără cu mai multă 
strășnicie Țara Ungurească împotriva Turci- 
lor păgâni, atunci Românii ardeleni se găseau 
mai tare loviți în interesele lor materiale din 
partea stăpânitorilor, 

Pe la 1437, când episcopul Ardealului, 
Gheorghe Lepes pretinde si încasează fără 
milă şi dela Românii ortodocși dare pentru 
biserica cea catolică şi încă pe 3 ani retro- 
activ, Românii din inima  Transylvaniei se 

adună să protesteze contra acestei strigătoare 
nedreptăți. 

Dar vestita adunare de pe Dealul Bobâlna 
dă prilejul conducătorilor unguri  înspăimân- 
taţi, să făurească „UNIO TRIUM NATIONUM", 
unirea celor trei naţiuni privilegiate: Secuii şi 
Saşii aşezaţi prin veacul al XII-lea printre Ro- 
mânii ardeleni, acordându-li-se cele .mai fer- 
tile pământuri, cu scopul să rupă legătura 
dintre Românii de dincoace şi cei de dincolo 
de falnicii Carpaţi şi a treia naţiune formată de 
nobilii neamului unguresc. 

Deacum încolo naţiunile unite exploatau 
| E şi mai multă siguranță pe Românii arde- 
eni. 
| lar când aceştia în unire şi cu ţăranii un- 

guri neîndreptăţiți, pe la 1514 se răscoală din 
nou, sub conducerea Secuiului Gheorghe Do- 
zsa, răzbunarea  nobilimei maghiare nu cu- 
noaşte margini. După ce pe şeful răscoalei îl 
ard de viu pe un tron de fier înroşit în foc, 
punându-i pe cap o coroană de fier la fel în- 
roşită, etc., pe răsculați în conformitate cu 
„legea verbâeziană”, numită „Tripartitum”, îi 
aruncă de-a-dreptul în starea de iobăgie și 
Românii de aici înainte sunt consideraţi numai 
ca toleraţi pe pământul lor strămosesc, 

Odată cu căderea lui Mihai Vodă cel Vi- 
teaz, cuceritorul pentru o clipă a Ardealului 
şi stăpânitorul de foarte scurtă durată a tutu- 
ror Românilor, soarta Românilor ardeleni se 
inrăutățeşte şi mai tare, 

Pe atunci se făuresc legile, prin cari „RO- 


P A e emm 


9 


mânului, prins cu arma la el, i se va tăia 
mâna”, Românii n'au voe să îmbrace cămașă 
de pânză, sau haine de postav, să poarte pă- 
lărie de păr, sau să umble călare, etc. 

Dar înjositorul şi până la sânge revoltăto- 
rul „Jus Primae Noctis” al nemeşului asupra 
soţiei iobasului său! 

Atâtea şi atât de grele erau opreliştele 
puse pe Românii transilvăneni, încât înşişi 
principii unguri, ca Gavril Bâthori și Mihai 
Anal scriau şi desveleau soarta tristă a aces 
tora. 

Dar nu numai în timpuri de pace, ci şi în 


războiu tot Românii erau aruncați în locurile Sr. 
cele mai grele și mai periculoase, Ei erau pri- 


mii apărători ai Patriei și Patria nimic nu le 
dădea în schimb, nici chiar o cât de slabă apă- 
rare contra celor mai mari nedreptăţi! 

Că în aceste timpuri de cutropire și umi- 
linţă Românii ardeleni nu s'au prăpădit, acea- 
stă minune a săvârșit-o Biserica prin preoți- 
mea ei, rămasă unica pavăză a lor. 

Simţindu-se acest adevăr, Stăpânirea 
pune la cale spargerea acestei uriașe fọortă- 
rețe, conform principiului exprimat în deviza 
casei domnitoare a Habsburgilor, care glă- 
suia: „Divide et Impera"! (Despărţeşte-i şi 
stăpânește-i!) 

Aceasta prin anii 1700 reuşindu-le, Româ- 


nii alcătuesc cele două tabere: ortodocşii și: 


uniţii, cari însă grație instinctului de conser- 
vare, ce zace în neamul nostru, în cele mai 

grele momente totdeauna s'au unit, pentru a 
răzbi, 

La 1784 paharul amărăciunilor umplându- 
se din nou, se reversă, Românii începând să 
se răsbune asupra nemeșilor, cari în îmbuiba- 
rea lor nu vroiau să ţină seamă nici de în- 
demnurile mai omenești ale împăraţilor regi 
din familia Habsburgilor, 

Dar sângeroasa răscoală din Munţii Apu- 
seni, condusă de eroii Horia, Cloșca şi Crișan 
este desarmată de armatele imperiale chemate 
de înspăimântaţii nobili maghiari, 

Uciderea prin îrângerea în roată a condu- 
cătorilor în fața poporului răsvrătit, adunat la 
Alba lulia în 28 Februarie 1785, a înăbușit 


pentru un timp oarecare dorul de răsbunare 


a nedreptăților fără seamăn. 

Încercarea dobândirii pe calea pacinică a 
unor drepturi la 1792 prin cererea „Supplex 
Libellus Valahorum”, înaintată de cei doi epis- 
copi ai Bisericilor surori românesti, a avut 
doar darul de a însufleți pe puţinii intelec- 
tuali români la o acţiune de redeșteptare na- 
țională la Românii de pretutindeni. 

Datorită acestei fericite acțiuni, mărețele 
zile dela 1848, pe Românii ardeleni îi găsește 
pregătiți sufletește, ca să răspundă cum se 
cuvine cuvântului de chemare adresat de 
marele Simeon Bărnuţiu şi pe câmpia Blajului, 
numită azi a Libertăţii, la 3/15 Mai 1848, tână- 
rul advocat din Vidra Munţilor Apuseni, Avram 
lancu, reuşeşte să pună baza unei armate 
românești necesară  desrobirii naţiunii, iar 

„Răsunetul“ lui Andrei Mureşanu:  „Deşte- 


aptă-te, Române!” este pe buzele tuturora. 


Durere, interesele Habsburgilor, ajutaţi 
atât de mult de Românii ardeleni dela 1848 
împotriva Ungurilor răsvrătiţi, schimbându-se, 
prin împăcarea lor la 1867 cu Ungurii, Româ- 
nii ardeleni sunt din nou înșelaţi şi aruncaţi 
pradă celor mai înverşunaţi duşmani ai lor. 


'‘„Craiul Munţilor”, eroul naţional, Avram 
lancu, lovit de procedura ne mai pomenită a 
foștilor tovarăşi de luptă, pentru cari Mot au 
jertfit atâta sânge la Abrud, Zlatna, Câmpeni, 
etc. îşi pierde echilibrul sufletesc şi cu gândul 
numai la poporul său iubit şi-a petrecut ulti- 
mii ani ai sbuciumului său sufletesc, plim- 
bându-se prin munţi şi vărsându-și întreg jera- 
ticul inimei sale în doinele ce le cânta din 
fluieru-i nedespărţit de el nici chiar în clipa 
morții sale, 

Cu el pe piepta fost găsit „întins” în 
dimineața zilei de 10 Septemvrie 1872, pe 
lavita din faţa casei covrigarului loan Stupină 
din Baia de Criş. 

Moartea tragică si depunerea osemintelor 
eroului Iancu sub goronului Horia, de lângă 
bisericuța din Țebea, a avut darul să răsco- 
lească până în adâncime sufletele Românilor 
ardeleni, cari constatând, că Ungurii tot mai 
tare nesocotesc drepturile de popor băştinaș, 
se avântă din nou în lupte, pentru dobândirea 
respectării cel puțin a așanumitei „Lege a Na- 
ționalităților” forțată în fine de unele împre- 

jurări prin anul 1868, dar nepusă în aplicare 
de către organele respective maghiare, 

La 1894 în urma încercării de a prezenta 
împăratului „„Memorandul”, ce cuprindea jus- 
tele plângeri ale Românilor ardeleni contra 
Ungurilor, 300 fruntași ai Neamului românesc 
din Ardeal au fost purtaţi printre baionete pe 
străzile Clujului, dintre cari în faimosul „Pro- 
ces al Memorandului”, mai mulți mei au fost 
aruncaţi în blestematele temnițe dela Vat ei 
Seghedin. 

In scurt timp închisorile maghiare ge- 
meau de mulțimea conducătorilor Românilor 
ardeleni, cari un singur „păcat” aveau, acela 
de a-și apăra cu îndârjire și cu demnitate Nea- 
mul contra nedreptăților patronate de guver- 
nul dela Budapesta și săvârșite de fișpanii şi 
solsăbirăii atotputernici, 

In abia doi ani de zile judecătoriile ma- 
Shiare au împărţit peste 150 ani temniţă şi 
peste 200 mii coroane pedepse în bani pentru 
gazetarii și conducătorii poporului nostru, 

Intre aceștia se găseau, la locul de frunte, 
Dr. loan Raţiu, Preşedintele Partidului  Na- 
tional, apoi protopopul din Sișeşti, Dr. Vasile 
Lucaciu, cel mai înfocat luptător al drepturilor 
noastre naţionale. 

Jalnică a mai devenit viața bieților Ro- 
mâni din îalnicul Ardeal! 3 

Tot ce era românesc, a devenit obiect 
de batjocură şi ocară în fața și a celor mai 
neînsemnați slujbași unguri. 

„Tricolorul”, scumpul nostru tricolor era 

smuls şi călcat în picioare. La întuneric, pe 
sub ferestrele Românilor mai inimoși, apăreau 
pe de-afurișul faimoșii jandarmi cu penele de 
cocoși, pentru a prinde vre-un cuvânt oprit, 
vre-un cântec iredentist. 

Câţi ţărani si cărturari români nau um- 
plut temnițele, pentrucă au cutezat să cânte 
„Doina Națională" de pe acele vremuri: 


„Cântă mierla prin păduri, 
Rob e Lucaciu la Unguri, 
Pentru sfânta libertate, 
De care noi n avem parte. 


Nu fi mierlă supărată, 

Nu-i robia ne'ncetată — 
Vine o dalbă Primăvară, 
Fi-va Lucaciu liber iară!” 


Dar zadarnice fură toate măsurile luate 
pentru întimidarea în special a conducătorilor 
Românilor ardeleni, 

Doina lui Lucaciu pătrundea şi în cele 
mai îndepărtate căsuțe românești si dorului de 
libertate nimic nu i se putea împotrivi cu re- 
zultat, 

Zădarnică sa dovedit toată străduința ofi- 
cialității ungare de a maghiariza cu forța prin 
administrație, prin şcoli şi prin micile slujbe 
ce se dădeau unor Români. 

Zădarnice au fost toate uneltirile şi nele- 
giurile în legătură cu alegerile parlamentare, 
pentrucă în anul 1907 pe lângă alţi câţiva de- 





[| 

putaţi români, intră în parlamentul din Buda- 
pesta însuși „Leul dela Șişești”, părintele Va- 
sile Lucaciu, ales la Beiuş chiar în timpul, 
când marele erou animator al Românilor de 
pretutindeni zăcea în temnița dela Seghedin. 
Zădarnică a fost şi încercarea de înşelare 
a Românilor prin înfiinţarea faimoasei Episco- 
pii greco-catolice maghiare dela Hajdudorog. 
Zădarnic veniră cele mai sălbatice legi 
şcolare ale româno-fobului ministru de in- 
strucție dela 1907, faimosul conte Apponyi AL 
bert, Cărturarii români mai de seamă,  bazaţi 
pe dreptul istoric ca popor băștinaș și pe fap- 
tul, că pe pământul Ardealului față de un mi- 
lion Unguri, în mare parte urmaşi ai coloniş- 
tilor aduși aici prin secolul al Xl-lea şi 
XII-lea, se găseau peste 3 milioane Români 
harnici și tot mai dornici de o viaţă liberă, ei 
se luptă neîncetat și tot mai ole, fără frică, 
în scopul de a scutura odată jugul milenar., 
Nici temniţele grozave, acele focare de 
boli infecțioase, nici paturile de puşcă ale ne- 
miloşilor jandarmi nu erau în stare să oprească 
valul dorințelor de eliberare a unui popor 
conştiu de drepturile sale naţionale, Și acest 
val se întărea pe zi ce trece, alimentat de în- 
flăcăratele cuvântări rostite în „Casa Ţării” 
dela Budapesta, sau cu ocaziunea diferitelor 
întruniri românești de către Dr, loan Ratiu, 
părintele Lucaciu, Gheorghe Pop de Băsești, 
Vasile Goldiș, Alexandru Vaida-Voevod, luliu 
Maniu, Ştefan Cicio-Pop, Aurel Lazar şi alţii, 
precum şi de neiîntrecutele poezii şi scrieri 

ale lui Octovian Goga, „cântărețul pătimirilor 
noastre naţionale”. 

Dar o încercare de desrobire pe calea re- 
voluţiei naționale era cu neputinţă atunci, 
când statul maghiar, înglobat în vasta monar- 
hie austro-ungară, dispunea de forțe dintre 
cele mai organizate, iar micul stat român de 
peste Carpaţi se găsea în alianța politică a 
„Puterilor Centrale", din care făcea parte și 
Austro-Ungaria. 

Trebuia să se aștepte momentul potrivit, 
momentul cel mare. Şi el n'a întârziat mult. 

În anul 1914 miopia diplomaţiei austro- 
ungare, la care a contribuit mult în special ura, 
pe care a deslănţuit-o îngâmiarea ungurească, 
a izbucnit războiul mondial, care a pârjolit 
aproape întreg pământul continentului nostru. 
Presa maghiară, dirijată de sus, aproape ples- 
nea. de bucurie. O bucurie cu nimic justificată, 
fiindcă Ungaria n 'avea ce să câştige în acelrăz- 
boiu distrugător. Asemenea, asociaţiunile pa- 
triotice ungurești aiätau din răsputeri focul 
marei nenorociri. Nenorocire în special pentru 
ei, obișnuiți la o viaţă de exploatatori ai naţi- 
onalităților impilate. 

Cu toate suferințele îndurate dela condu- 
cerea ungurească, Românii ardeleni chemaţi 
sub arme, timp de 4 ani şi 3 luni şi-au făcut 
pe deplin din nou datoria față de patria lor 
extrem de maşteră, 

Și foarte caracteristic  mentalității ma- 
Ghiare și în acele timpuri de nesiguranţă, auto- 
rităţile ungurești perseverau în rele față de 

Români, ba chiar par'că se întreceau în luarea 
măsurilor de asuprire, închizând o serie de 
școli românești, internând în „lagăre de con- 
centrare” peste 140 de preoți şi preotese, ră- 
pite dela vetrele lor. 

Cei mai înfocaţi luptători naționaliști ro- 
mâni au fost nevoiţi să se refugieze sau să 
treacă Carpaţii, pentru a răscoli sufletele fra- 
Hor liberi. — Alţii au fost înrolați și trimiși 
pe fronturi ca să se prăpădească înainte de 
vreme, iar o altă categorie de intelectuali află- 
toare în posturi de răspundere, a fost constrânsă 
'să iscălească „Declaraţii” contrare convingeri- 
lor ei în legătură cu situația Românilor arde- 
leni față de stăpânirea ungurească, 

Peste o jumătate de milion Români ardeleni 
sângerau pe fronturi în apărarea patriei un- 
gare, sute de intelectuali Români ardeleni se 
sbăteau în lagăre şi temnițe, milioane de ţă- 
rani şi cărturari, Români ardeleni erau supuşi 
aproape zilnic diferitelor şicanări şi batjocuri 
din partea autorităților îmbătate de trecătoa- 
toarele reuşite ale armatelor germano-austro- 
ungare, iar o seamă de intelectuali iscălesc fai- 
mosul manifest de „credințţă” a Românilor ar- 
deleni față de patria ungară. Aceasta la câte- 
va luni după intrarea României în războiu, 
pentru dobândirea Ardealului şi pentru între- 
girea Neamului în de mult visata România 
Mare, așa precum au pregătit-o sufletește ma- 
rele Nicu Filipescu, Nicolae Iorga și Ion LC 
Brătianu. 

Drept „răsplată”' pentru gestul sfâșietor al 





diki: 

semnării actului mincinos, contele Apponyi 
suprimă cu desăvârşire învățământul autonom 
al şcolilor normale româneşti,  trimițându-le 
„pentru controlul prelegerilor” comisari spe- 
ciali, cu puteri discreţionare şi a creat o zonă 
culturală dealungul hotarului cu România, cu 
scopul de a statilica toate școalele primare ale 
confesiunilor româneşti, 

In orbirea lor şovinistă îngâmfații Unguri 
nu vedeau, că toate restricţiunile şi toate lovi- 
turile pregătite, sau date de ei, întăresc tot 
mai mult nădejdile pe deplin justificate ale 
„Daco-Românilor (poreclă dată de stăpâni- 
tori) deşi pentru moment dezastrele suferite 
de armata română insuficient înarmată, au 
fost cam descurajatoare. 

Dar inevitabilul se apropia. Cu toate 
succesele ce se arătau în favoarea „Puterilor 
Centrale” (Germania, Austro-Ungaria, Bulga- 


ga şi Turcia), în deosebi pe fronturile dinspre 


răsărit, unde datorită bolşevizării armatelor 
revoluţionare ale lui Kerenszky, Ruşii au legat 
pace, iar România a fost forțată la pace sepa- 
rată, prin care Ungaria răpea Carpaţii şi umi- 
lea o ţară trădată de Rusia, momentul prăbu- 
sit Monarhiei austro-ungare bătea la poartă. 

Contele Czernin, șeful diplomaţiei externe 
a Monarhiei austro-ungare, bazat pe faptul, că 
Austria slăbește pe zi ce merge, îniluențează 
pe împăratul rege Carol, să caute posibilităţi 
de împăcare cu „Aliaţii (Anglia, Franţa, Ita- 
lia, Statele Unite, Japonia, etc.) 

Incă pe la sfârşitul anului 1916, președin- 








18 


tele Statelor Unite, Woodrow Vilson, 
de dorul de a pune capăt groaznicului măcel 
printr o pace onorabilă, a fixat principiile de în- 
țelegere în virtutea cărora tuturor popoarelor 
oprimate sau stăpânite, ori guvernate de 
străini, li se asigură dreptul de autodetermi- 
nare, adică de a hotări singure de soarta lor. 

Puterile Centrale prea încrezute și dornice 
de a ținea şi pe mai departe în robie neamu- 
rile supuse lor, răspund abia în ziua de 24 Ia- 
nuarie 1918 la oferta de pace sugerată. 

Imediat Românii ardeleni prin reprezen- 
fant lor fireşti încep să se pregătească de 
ziua cea mare, ce va să vie. 

La precizările date de preşedintele Wilson 
despre felul cum trebue să se înțeleagă activi- 
tatea „Societăţii Naţiunilor”, preconizată de 
el în cele 14 puncte, Germania şi Austro-Un- 
garia alarmate de prăbușirea frontului bulgar, 
cer un armistițiu prin mijlocirea marelui pa- 
cifist, 

La această veste discretă, dar aflată de 
conducătorii Românilor ardeleni, aceştia în 
ziua de 12 Octomvrie 1918, adunați la Oradea, 
în casa lui Dr. Aurel Lazăr, întocmesc și vo- 
tează o „,Declaraţiune”, prin care în Parla- 
mentul dela Budapesta se va aduce la cunoş- 
tința Ungurilor și a lumii întregi, că acum, 
când prin propunerea de pace făcută și suver- 
nul maghiar a recunoscut dreptul de autode- 
terminare al naționalităților, Românii ardeleni 
înţeleg să se folosească de aceasta. | 

Această decaraţie a fost citită în Camerea 


animat 


a 


din Budapesta, 

de către Alexandru Vaida, 
in ziua de 18 Oct. 1918, la 24 ore după apari- 
Ha „„Manifestului” împăratului rege Carol că- 
tre „Popoarele sale", prin care se încerca o 
oprire a prăbuşirei Austro-Ungariei. 

Declaraţia susținută printrun discurs în- 
drăzneț, dar bine documentat, a fost drept o 
lovitură de măciucă în capetele „patrioților 
maghiari”, 

De acum înainte evenimentele se precipită. 

Celelalte naţionalităţi neindreptăţite ac- 
ționează şi ele la rândul lor, 

După această ultimă cuvântare-declaraţie 
a deputatului român, Alexandru Vaida în par- 
lamentul ungar, reprezentanții firești şi oficiali 
ai Românilor ardeleni părăsesc Budapesta şi 
reîntorcându-se acasă se pregătesc de prelua- 
rea imperiului în Ardeal. 


Iuliu Maniu, care se afla pe frontul dela Pia- 
ve, în Italia, se reîntoarce în ţară, pentru a se 
dedica numai acţiunii de desrobire a Națiunii 
sale şi pe calea armelor, dacă va fi nevoe. 


„Puterile Centrale”, odinioară atât de or- 
golioase, acum nu se mai pot menţine, 


Incheieturile încep să troznească și pră- 
buşirea Austro-Ungariei este inevitabilă. 

După mai multe acte de nesupunere a 
unităților armatei austro-ungare pe diferitele 
fronturi, în noaptea de 31 Octombrie 1918 în 
Budapesta izbucnește revoluția... 

Acum totul s'a sfârşit pentru provocătorii 
dezastrului mondial... 

Şi curios, Ungurii tot nu voiau să vadă 
realitatea, 

In disperarea lor luau fel de fel de măsuri, 
menite să oprească, sau să stăvilească mersul 
firesc al evenimentelor. Deşi odată cu Româ- 
nii şi Cebhii, Slovacii şi Slavii dela Sud şi-au 
luat adio dela Monarhia austro-ungară, Ungu- 
rii se sbăteau din răsputeri să salveze integri- 
tatea Ungariei. 

Intre aceste, la Viena, grație unui cura; 
impunător, Sublocotenentul Iuliu Maniu, avân 
ca adjutant al său pe Generalul loan Boeriu, 
pune bazele Armatei române ardelene momen- 
tane din flăcăii români ardeleni reîntorşi de 
pe fronturi, și dă cel mai prețios ajutor milită- 
resc Cehoslovacilor, pentru apărarea indepen- 
denţei lor faţă de autorităţile austriace şi ma- 
ghiare, ANT SAAN b 

Și era mare nevoe de organizarea unui in- 
strument armat românesc atunci, când Ungurii 
prin „Consiliile lor naţionale” revoluţionare 
vroiau să se înarmeze, cerând soldaţilor întor- 
şi de pe fronturi, să li se supună, şi atunci, 
când bandele înarmate maghiare împrăştiau 
groază prin ţinuturile curat românesti, în care 
se împușcau, se înjunshiau, se spânzurau şi se 
ardeau sute de țărani şi intelectuali români, 

Alarmat de atâtea neomenii, dar şi che- 
mat de „Comitetul Naţional Român”, Iuliu 
Maniu plecă la Arad, unde după scurte des- 
bateri provocate de guvernul revoluționar de- 
la Budapesta, distinsul bărbat politic român la 
o ultimă întrebare nervoasă a Ministrului laszi 

Oszkár, că în fine ce vreau Românii?, răspun- 
"de cu hotărîre: „Teljes elszakadást”! (Com- 


plectă deslipire). Acum sorții s'au aruncat! 


Această deslipire avansată de „Comitetul 
National Român" prin vocea autorizată a lui 
Iuliu Maniu, trebuia consfințită prin glasul tu- 
turor reprezentanților aleşi ai Românilor din 
Ardeal, într'o adunare ‘națională, convocată 
pe ziua de 1 Dec. 1918, în istorica cetate a 
Transilvaniei, Bălsăradul de odinioară, Alba 
lulia de astăzi. 

Pregătirile pentru măreaţa şi  hotăritoa- 
rea adunare întâmpinau cele mai neînchipuite 
greutăţi, | 

Presa ungurească agita neîncetat contra 
„trădării românești”, Administrația maghiară, 
prin jandarmi și prin gărzile naţionale gras 
plătite, se străduia să zădărnicească orice în- 
cercare de consfătuire a Românilor. Indrăz- 
neala guvernului revoluționar ungar, prezidat 
de pacifistul şi antantofilul conte Kârolyi Mi- 
hâly pentru moment a reuşit să stânjenească 
avântul românesc prin intervenţia unui detaşa- 
ment francez, care înaintase dinspre Balcan på- 
nă la Arad, 

Dar totul fu zadarnic în fața voinței ne- 
clintite a unui neam oropsit, când acesta vrea 
să-şi scuture lanțurile. 


Gărzile naţionale româneşti înființate şi 


dirijate de Consiliile Naţionale Române n'au 
fost numai simple instrumente de susținerea 
ordinei şi păzirea averilor particulare, ci ele 

au fost într'o mare măsură şi purtătoarele de 
cuvânt ale conducătorilor. 

In spre ziua de 1 Decemvrie valurile de 
Români ardeleni în reprezentanța tuturor co- 
munelor se revărsau neîncetat spre Alba Iulia. 

Cei din apropieri au plecat pe jos, sau în 
căruțe, fluturând deasupra capetelor gloriosul 
„Iricolor”. 1 

Cei din depărtări mai mari au plecat cu 
trenuri, cari în gările din centrele mai ungu- 
Test erau primite și petrecute cu gloanțe de 
mitralieră, ce se revărsau nemilos asupra lor. 

Alte jertfe pe altarul sfânt al Națiunii! 

Poate așa a trebuit să fie, ca actul cel 
mare al eliberării de sub jugul străin să fie pe- 
cetluit cu sânge chiar în clipele cele mai mă- 
rețe ale Neamului nostru, | 

In fine a sosit și ziua mult așteptată, 

Peste 100 mii de țărani, mii de intelectua- 
li, cu sute de steaguri stăteau neelintiţi pe pla- 
toul Alba Iuliei în așteptarea cuvântului con- 
ducătorilor firești ai Neamului românesc din 
Ardeal. j 

Și fruntașii s'au rostit. — Demn și hotărît. 

lar reprezentanţii Națiunii, cu ochii înlă- 
crămați de bucurie, au votat sub cerul liber, cu 
capul descoperit „Actul Unirii”, ce cuprinde 
o întreagă serie de hotăriri, 

Trebue să remarcăm, că la desbaterea şi 
votarea mărețului „Act al Unirii” au partici- 
pat şi reprezentanții muncitorimii române, şi 
prin aceasta în cele mai tulburi timpuri s'a 














23 


dovedit, că întreaga suflare românească a fost 
„într'un cuget şi o simtire”, 

lată textul acestei „Declaraţii” istorice: 

„Adunarea Naţională a tuturor Românilor 
din Transilvania Banat şi Țara Ungurească 
adunaţi prin reprezentanţii lor îndreptăţiţi la 
Alba Iulia în ziua de 18 Noemvrie (1 Dec.) 
1918, decretează unirea acelor Români și a 
tuturor teritoriilor locuite de dânşii cu Româ- 
nia. Adunarea Naţională proclamă îndeosebi 


„dreptul inalienabil al naţiunii române la întreg 
1 Banatul, cuprins între râurile Mureş, Tisa și 


Dunăre, i 
II. Adunarea Naţională rezervă teritoriilor 


y susindicate autonomie provizorie până la în- 
~ {runíirea Constituantei aleasă pe baza votului 
~ universal. 


III. In legătură cu aceasta ca principii fun- 


~ damentale la alcătuirea noului stat român 
adunarea națională proclamă următoarele: 


1. Deplină libertate națională pentru toate 


-= popoarele conlocuitoare. Fiecare popor se va 
instrui, administra și judeca în limba sa pro- 
Die prin indivizi din sânul său şi fiecare popor 
"va primi drept de reprezentare în corpurile 
" legiuitoare și la guvernarea ţării în proporție ` 


cu numărul indivizilor ce-l alcătuesc, Zu 
2. Egală îndreptăţire și deplină libertate 


` autonomă confesională pentru toate confesiu- 


nile din Stat, | kein 
3. Infăptuirea desăvârșită a unui regim 


“curat democratic pe toate terenele vieţii pub- 


lice. Votul obștesc, direct, egal, secret, pe co- 

mune, în mod proporţional, pentru ‘ambele 
sexe, în vârsta dela 21 ani la reprezentarea în 
comune, judeţe ori parlament, 

4. Desăvârşită libertate de presă, asociare 
şi întrunire — libera propagandă a tuturor 
Gândirilor omeneşti, 

5, Reformă agrară radicală .Se va face 
conscrierea tuturor proprietăților, în special a 
proprietăților mari. In baza acestei conscrieri, 
desființând fidei comisele și în temeiul dreptu- 
lui de a micşora după trebuință  latifundiile, i 
se va face posibil, ţăranului să-și creeze o pro- 
prietate (arător, păşune, pădurel cel puţin 
atât, cât să o poată munci el și familia lui. 
Principiul conducător al acestei politici agrare 
e pe de o parte promovarea nivelării sociale, 
pe de altă parte potențarea producţiunii, 

6. Muncitorimei industriale i se asigură 
aceleași drepturi şi avantagii, cari sunt legife- 
rate în cele mai avansate state industriale din 
apus. 

IV, Adunarea naţională dă expresiune 
dorinţei sale, ca congresul de pace să înfăp- 
luiască comunitatea națiunilor libere fn aşa 
chip, ca dreptatea şi libertatea să fie asigu- 
rate pentru toate națiunile mari și mici deopo- 
trivă, iar în viitor să se elimineze războiul ca 
mijloc pentru regularea raporturilor interna- 
tionale. | 

MN Românii adunați în această adunare 
națională salută pe frații lor din Bucovina 
scăpați din jugul Monarhiei Austro-Ungare şi 
uniți ou țara mamă România. 

VI. Adunarea naţională salută cu iubire şi 
entuziasm liberarea naţiunilor subjugate până 
aci în Monarhia Austro-Ungară, anume naţiu- 
nile: cehoslovacă, austro-germană,  jugoslavă, 
polonă și ruteană si hotăreşte ca acest salut al 


său să se aducă la cunoștința tuturor acelor 


națiuni. | 

VII. Adunarea naţională cu șmerenie se 
închină îraintea memoriei acelor bravi Româ- 
ni, cari în acest războiu şi-au vărsat sân- 
gele pentru înfăptuirea idealului nostru, mu- 
rind pentru libertatea şi unitatea naţiuaei ro- 
mâne. 

VIII, Adunarea naţională dă  expresiune 
mulțumitei şi admiraţiunei sale tuturor pute- 
rilor aliate, cari prin strălucitele lupte purtate 
cu cerbicie împotriva unui dușman pregătit de 
multe decenii pentru războiu, au scăpat civili- 
zaţiunea din ghiarele barbariei. 

IX. Pentru conducerea mai departe a 
afacerilor naţiunei române din Transilvania, 
Banat și Țara Ungurească, adunarea națională 
hotăreşte instituirea unui Mare Sfat Naţional 
Român, care va avea toată îndreptățirea să 
reprezinte națiunea română oricând şi pretu- 
tindeni faţă de toate naţiunile lumii și să ia 


"toate dispoziţiunile, pe cari le va afla necesare 


în interesul naţiunei”. 

Mare a fost însufleţirea, pe care a stâr- 
nit-o „Praznicul dela Alba Iulia”. In acele mo- 
mente înălțătoare inima Românilor de pretu- 
tindeni palpita de bucuria mult așteptată, 

Rugi fierbinți de mulțumire şi cântări de 

laudă s'au tnălțat Celui de Sus pentru darul, 
cu care a fost învrednicit Neamul românesc. 

Sa crezut, că datorită enormelor suferin- 
te și umiliri îndurate atâtea veacuri, poporul 
român din Ardeal în ceasurile de eliberare se 
va deda la acte de o explicabilă răsbunare. 

Dar nu s'a întâmplat așa. Românii arde- 
leni şi de data aceasta s'au menţinut la nive- 
lul civilizaţiei europene, punând în uimire prin 
aceasta chiar şi pe foştii lor asupritori, 

In baza hotărîrilor sincer democratice 

dela Alba Iulia, „Marele Sfat Naţional” pen- 
tru cârmuirea teritoriilor eliberate de sub stă- 
„ Pânirea maghiară a ales primul guvern româ- 
nesc, numit „Consiliul Dirigent”, în frunte cu 
Iuliu Maniu, care, imediat ce a primit aproba- 
rea „Actului de Unire” din partea regelui Fer- 
dinand l., şi-a început activitatea de organi- 
zare şi administrare a Ardealului desrobit. 
Aşa s'a tăcut România Mare, pentru sus- 
ținerea căreia, la chemarea Ardelenilor, a tre- 
cut a doua oră Carpaţii Dorobanţul român, ca 
prin vitejia-i cunoscută să pună capăt suferin- 
telor Românilor ardeleni, atacați mişeleşte de 
soldaţii armatelor secuești, cari purtând pe 
chipiu înscripţia „Erdelyert” (pentru Ardeal), 
săvârșeau cele mai îngrozitoare barbarisme 
pe teritoriul Ardealului românesc. 

Alte zeci şi sute de ţărani şi intelectuali, 
alte mii de soldați români au sângerat pentru 
România Mare, până când hoardele bolşevi- 
zate au fost isgonite de bravele noastre regi- 
mente până dincolo de Dunăre, iar la 4 August 

1919, pe parlamentul ai pe cestelul regal al Bu- 
dapestei de pe malurile Dunării se tnfinge fal- 
nic mândrul nostru tricolor, 

Şi iată cum dreptului istoric, dreptului 
numeric și dreptului de autodeterminare a Ro- 
mânilor ardeleni asupra pământului strămoșesc 


| ise ataşează și dreptul forței. Al forței provo- 


cate, 
Cine mai poate contesta pe drept cuvânt 


România Mare? 


Dar mai este ceva ce pledează pentru 
întregirea Neamului românesc aici la marginea 
orientală a civilizaţiei occidentale, 

Și anume: Precum Românii în trecut au 
fost cei mai credincioşi apărători ai Europei 


“contra barbarilor năvălitori, aşa în viitor Ro- 
mänia Mare va fipavăză neclintită contra bolșe- 


vizmului ce sălășluește dincolo de Nistru. Cea 
mai bună dovadă despre această chemare a şi 


. dat-o România în 1919, când prin intrarea glo- 


rioasei Armate române în Budapesta, a stârpit 
cuibul bolșevizmului din Europa Centrală, care 


` mai tare amenința atunci pe sora noastră Ita- 


lia. Dacă România cu unica armată însuflețită 
şi organizată din centrul Europei nu s'ar fi 
avântat în acele lupte foarte riscante pe acele 


“timpuri, nu ştim dacă ducele Mussolini ar mai 


fi avut ocazia să-i amăgească pe Unguri contra 
soartei, ce singuri și-au croit-o, 

După toate aceste a urmat apoi o formali- 
tate de îndeplinit. 

Luând în desbatere aceste considerațiuni 


sprijinite de un bogat material statistic, în 

mare, parte intocmit chiar după datele oficiali- 
Lët maghiare, conferința de pace, întrunită 
după marele  războiu mondial, prin tratatul 
dela Trianon constințește aproape în întregime 
stăpânirea românească asupra Transilvaniei, 
Maramureşului Crişanei şi a Banatului româ- 
nesc, 

Noul regim continuând realizările promise 
prin hotărîrile dela Alba Iulia, viața în Ardeal 
se democratizează. Marile latilundii se împart 
țăranilor români, unguri, săcui, şi membrii ai 
altor naţionalităţi, lipsiţi de pământ. lar după 
totala contopire a Ardealului în Statul român, 
se acordă rând pe rând tuturor cetățenilor de 
orice limbă şi confesiune drepturi, de cari în 
Ungaria, nici azi nu se pomenesc, 

Minoritățile, între cari un număr conside- 
rabil de Unguri și Secui cunoscători ai relaţiu- 
nilor de viaţă, din România democrată şi Un- 
garia feudalistă, în mare parte în adâncul suf- 
letului lor, nu se plâng de noua lor situație, 
găsindu-şi în cadrele nouii lor patrii, posibili- 
tăți de o viaţă mai ușoară, 

Astfel putem să sperăm, că prin aplicarea 
cinstită a principiilor democratice în scurt 
timp se vor vindeca şi ultimile răni, cari au mai 
rămas deschise în urma operaţiei consfinţiță de 
tratatul dela Trianon, ri 

Și atunci toate svârcolirile şi toate boci- 
turile oficialității Ungariei redusă la justele ei 
hotare, în ce ne priveşte pe noi, vor fi cu de- 
săvârşire zadarnice, fiindcă nu credem să se 
găsească în acest caz nici un minoritar iubitor 

de muncă şi cu mintea sănătoasă, care să se 
dorească sub stăpânirea grofilor şi baronilor, 
cari şi astăzi terorizează și exploateză fără 
milă milioanele de ţărani, muncitori manuali 
şi intelectuali maghiari și unde mama celui 
mai mare poet maghiar, Andrei Ady, o văduvă 
de 80 ani, este lăsată în cea mai neagră mize- 


| ge, fiindcă l-a născut pe acela, care prin scrie- 


rile sale a îndrăznit să biciuiască mentalitatea 
feudalistă a ţării sale. 

i Dealtfel Românii de pretutindeni, bazați 
pe drepturile lor indiscutabile şi pe forța de 
care dispun în orice moment, consideră ca za- 
darnice toate uneltirile îndreptate de 18 ani de 


“zile, dinafară hotarelor împotriva dreptății 


eterne, care este România Mare, 
| Aceasta este si trebue să fie ultima drep- 


L tate, ce s'a dat în procesul dintre oprimatorii 


Unguri şi oprimații Români, 
Altă dreptate nu existăl!!,., VEN 
Cine va încerca să o răstoarne, se va izbi 
şi se va frânge de zidul de granit, pe care-l 
formează întreg Neamul românesc dela Tisa 


` pân'la Mare și dela Nistru la Dunăre. 


In momentul, când sărbătorim a 18-a oră 
fXurirea României Mari, cuvine-se, ca, în- 
dreptându-ne gândul către cei 800.000 eroi, 
căzuți pe câmpul de onoare şi către celelalte 
sute de mii invalizi și martiri, cari sau jertfit 
în război și dealungul veacurilor pentru noi, să 


zicem: „Dumnezeu să-i răsplătească pentru 
= faptele lor înăltătoare și noi să fim vrednici de 


moștenirea lăsată nouă”. 


| 
| 











30 


Mg, 

lar celor, cari prin hotărîrea sorții sunt 
chemaţi să dirijeze destinul scumpei noastre 
Românii, să le cerem dela Cel de Sus: suflet 
întreg și lumină suficientă, pentru a o cărmui 
astfel, ca în scurt timp glasurile ce se ridică 
impotriva sfintelor ei hotare să răsune în 
pustiu. i 

Așa să fie! 

Trăiască România pe veci reîntregită! 

Cinste, admiraţie și deosebită atențiune 
luptătorilor neînfricați, cari ne-au repus în 
drepturile de moştenire! 

Trăiască glorioasa Armată 
ranța sigură a dreptăţii eterne! 

Trăiască Marele ei Căpitan! 


română, ga- 

De acelaş autor: 


„Din trecutul Neamului nostru“. 
(Scurtă istorie a Românilor pe înțelesul tuturor). 





| Í În pregătire: 


k O broșură, conținând conferințele : 

` „24 lanuarie“ 

i a 

„150 ani dela sfârşitul lui Horia“. 


an 

Depozit general: 
du 


Librăria I. CLONDA 
Oradea, Bulevardul Regele Ferdinand 11. 

